text: Slagteriarbejdere genoptager arbejdet
  06 marts 2013 kl. 09.49
  Knap 1.300 slagteriarbejdere på Danish Crowns slagterier i Blans, Horsens og Sæby har genoptaget arbejdet, meddeler koncernen.
  På et møde tirsdag aften fandt ledelsen i Danish Crown og tillidsmandskollegiet en løsning på de uoverensstemmelser, der mandag og tirsdag førte til overenskomststridige arbejdsnedlæggelser på flere slagterier.
  Slagteriarbejderne i Blans ved Sønderborg gik i strejke i protest mod en ny akkord, og kollegerne i Horsens og Sæby fulgte op med sympatistrejker.
  Onsdag morgen har tillidsrepræsentanterne orienteret deres kolleger, og medarbejderne i Blans, Sæby, og Horsens har besluttet at genoptage arbejdet.
  Danish Crown ønskede med den nye akkord i Blans at gøre arbejdsgangen mere rationelt.
  